Lolland-Falsters Stifts-Tidende, 1845-05-29
20. Cancelli-Skrivelse af 24de April d. A. fremlagdes, hvorved, i Anledning af det med Amtsraadets Erklæring, ifølge Beslutning i Mødet d. 27de August f. A., indsendte Andragende fra Proprietair Trummer, til Gammelgaard, communiceres en allerhøieste Resolution af 19de i samme Maaned, som ophæver det under 18de Novbr. 1803 indtil videre approberede Reglement for Grevskabet Christianssædes Fattigvæsen i det Hele, saa at den særegne Bestemmelse og dobbelt Bidrag af Hovedgaardenes Hartkorn dermed bortfalder. 21. Formanden bemærkede, at den Repartition af Bidraget til Amtsfattigkassen, som ifølge Plac. af 9de Jan. d. A. skal forfattes, formedelst nogle manglende Oplysninger om Hartkornet, ikke har kunne tilendebringes men vil blive færdig til næste Møde. 22. Sognepræsten for Kippinge og Brarup Sogne havde, i Henhold til de i Sogneforstanderskabet stedfundne Forhandlinger angaaende en hensigtsmæssigere Plan for de Fattiges Forsørgelse, forespurgt, om Amtsraadet vil samtykke i den af Sogneforstanderskabets Pluralitet attraaede Adskillelse i Henseende til Fattigvæsenet og ethvert andet Communeanliggende af de tvende Sogne og i saa Fald derom gjøre Forestilling, til Cancelliet. Ligesom Sognepræstens Skrivelse imidlertid intet indeholdt om de Grunde, hvorpaa Forstanderskabets Majoritet støtter Hensigtsmæssigheden af den attraaede Deeling, der i en vis Henseende tidligere er bleven foreslaaet, idet man dengang vilde have Communen deelt i 3 Districter, forsaavidt de Fattiges Forsørgelse med Huusly og Brændsel angaaer, hvilket Amtsraadet ikke fandt sig bemyndiget til at indrømme, eller de Regler som maatte være at følge ved Ophævelsen af den nuværende Forbindelse, og de tvende Sognes Adskillelse i det Hele, hverken efter deres Størrelse, eller efter Forholdenes øvrige Beskaffenhed, kunde ansees for ønskelig, besluttedes det at tilkjendegive Vedkommende at man ikke kunde anbefale denne Foranstaltning til Cancelliet. 23. Et lignende Andragende fra Holeby og BursøSogne, der ikke er indkommet saa betimeligt at Amtsraadets Medlemmer forinden have kunne gjøre sig bekjendte med Sagen, blev udsat til næste Møde og sættes imidlertid i Circulation. 24. Ved Skrivelse af 1ste Marts d. A. havde Rentekammeret underrettet Amtsraadet om, at Collegiet har tilstillet det kongelige Landhuusholdningsselskab Sagen angaaende den af Landoeconomen Ferslev foreslaaede Oplærelse af Elever fra Rigets forskjellige Amter i Engvandingskunsten til videre Foranstaltning, for at Raadet, dersom det ønskes, kan sætte sig i Forbindelse med bemeldte Selskab angaaende den anførte Sag. Senere var indløbet en Skrivelse fra Landhuusholdningsselskabet, og efter dettes Overdragelse fra Ferslev, hvori han nærmere fremsætter sit Ønske med Hensyn til de Elever, som betroes ham til Oplærelse, og de Vilkaar, hvorunder denne finder Sted. Hovedindholdet af disse Betingelser vedtoges det at kundgjøre 3 Gange i Stiftstidenden med Tilføiende, at den eller de, som attraae paa dem at oplæres i Engvandingskunsten, maa inden Udgangen af Juni Maaned d. A. til Amtsraadet indsende sin Ansøgning, ledsaget af Erklæring fra vedkommende Sogneforstanderskab, Oplysning om hans Stilling i Lægdsrullen samt Døbe= og Sundhedsattester, hvorefter Amtsraadet vil vælge 2 Elever til Jndsendelse, een i hvert af de to nærmest følgende Aar. Om denne Foranstaltning underrettes foreløbig Ferslev. 25. Fra samtlige Sogneforstanderskaber vare de forlangte Erklæringer med Hensyn til Amtsreisernes Afløsning indkomne, og de havde derpaa circuleret blandt Amtsraadets Medlemmer tilligemed de indhentede Oplysninger angaaende de bestaaende Foreninger om enkelte saadanne Reisers allerede stedfindende Afløsning. Af disse Erklæringer ere 26 imod Afløsningen, 27 for samme uden Reservation og 12 ligeledes for Afløsningen med tilføiet Betingelse, hvilken dog for Størstedelen, kun gaaer ud paa, at Vederlaget for disse Reiser skal kunne afholdes med en Forøgelse af Amtsrepartitionsfondsbidraget, som ikke overstiger 8 s. pr. Tønde Hartkorn, og saaledes efter den anstillede Beregning kan antages at være tilstede. Blandt dem, der have stemt mod Afløsningen, ere derhos Forstanderskaberne paa Øerne Feis, Fem og Asko samt i flere andre Sogne, som have faae eller ingen Frikjørsler at forrette og saaledes ere interesserede i at de vedblive at forrettes som hidtil. Til den nærmere Ordning og Overveielse af dette Anliggende blev en Comitee nedsat og til Medlemmer, af denne ved Stemmegivning valgt Procurator Aagaard, Justitsraad Wilhelm og Kammerraad Friderichsen, efterat det med 9 Stemmer imod 1 var bleven afgjort, at Amtsraadet vilde i Medhold af Forordningen af 26. Juni 1844 § 11 søge at træffe Overeenskomst med de til Frireiser berettigede Personer og selv imod en passende Godtgjørelse at overtage deres Befordring, foreløbig til Prøve paa 3 Aar, forsaavidt Foreninger herom ikke allerede existere. J Henhold hertil iværksættes det Fornødne af Comiteen, saaledes at et af Formanden forfattet Forslag til de Godtgjørelser, som kunne være at tilstaae for Fribefordringen, lægges til Grund for Underhandlingerne med de Befordringsberettigede, dog efter Omstændighederne med nogle enkelte Forhøielser, hvor disse kunne bidrage til at opnaae Resultatet, naar blot den beregnede Grændse af 8 s. pr. Tønde Hartkorn ikke overskrides. Forsaavidt Foreninger ikke opnaaes, lægges, i det Regulativ, som udarbeides af Comiteen, den Regel til Grund, at Vedkommende efter Vognpas reqvirere deres Befordring, mod den Betaling, som nærmere bestemmes, af det Sogn, hvori Mødestedet er beliggende, eller af de Sogne, hvis Kirker ikke ligge over 1 Miil i lige Linie fra Mødestedet, at den ikke præsteres af nogen Befordringspligtig paa en større Veilængde end 2 Miil, som hidtil har været Regelen i Amtet, og at Betalingen udredes af Amtsrepartitionsfonden efter de i Forordningens §§ 38, 40 og 45 indeholdte Bestemmelser. Efter det ovenanførte Forslag er Befordringsgodtgjørelserne ansatte saaledes: 200 Rbd. Til Stiftamtmanden. . . . . Biskoppen. Herredsfogden i Lollands Nørreherred, i Lollands Sønderherred, – Birkedommeren ved Christianssæde m.v. Herredsfogden i Fuglse Herred.